আলফা নেতা জীতেন দত্তৰ বিৰুদ্ধে উত্থাপিত সতীৰ্থ হত্যা, নাৰী নিৰ্যাতন, ক'লা ব্যৱসায় ইত্যাদিৰ লগত জৰিত থকাৰ গুৰুতৰ অভিযোগ উত্থাপিত হৈছিল।
সেই ৰাইজমেলত ৰহস্যজনকভাৱে উপস্থিত নাছিল আলোচনাপন্থী আলফা নেতা জীতেন দত্ত। সেয়েহে উক্ত ৰাইজমেলতে উত্থাপন হৈছিল জীতেন দত্তক সামাজিকভাবে বৰ্জনৰ দাবী।
ইয়াৰ পাছতেই জীতেন দত্তক আলফাৰ প্ৰাথমিক সদস্য পদ তথা বিষয়বাবৰ পৰা বহিস্কাৰৰ কৰিছে আলফাৰ কেন্দ্ৰীয় নেতৃত্বই।
বৃহস্পতিবাৰে গুৱাহাটীত অনুষ্ঠিত হোৱা এক বৈঠকত কেন্দ্ৰীয় কাৰ্য্যকৰী সমিতিয়ে তেওঁৰ প্ৰাথমিক সদস্য পদ বাতিলৰ সিদ্ধান্ত গ্ৰহণ কৰে।
অৱশ্যে, দত্তক বহিস্কাৰ কৰাৰ পাছতে পুনৰ সংবাদ মাধ্যমলৈ বিজ্ঞপ্তি পঠিয়াই সেই বিজ্ঞপ্তি সময়িকভাৱে বাতিল কৰিছিল কেন্দ্ৰীয় নেতৃত্বই।
ইয়াৰোপৰি, কালিৰ সেই বৈঠকতে জোন ভুঞাৰো প্ৰাথমিক সদস্য পদ বাতিল কৰি দলৰ সকলো দায়িত্বৰ পৰা অব্যাহতি প্ৰদান কৰে।
